Her været så uheldig at tro på at Elgiganten for én gangs skyld vidste hvad de snakkede om. Men det er simpelthen den værste service jeg nogensinde har oplevet.

Jeg bestilte mit køkken hos dem incl. hvidevare i slutningen af december, og vi aftaler det skal leveres d.13/2, da jeg har et andet køkken der skal rives ned og rummet skal gøres klart til det nye køkken.

Alt virker til at være som det skal, der der pludselig kommer en SMS til mig om at mit køkken nu kommer d. 23/1, og her er jeg ikke engang gået igang med at rive køkkenet ned endnu. Og man kan selvfølgelig ikke ringe til varehuset, hvilket er fuldstændig idiotisk! Så jeg må tage derud, hvor jeg får at vide at normalt har folk ikke noget imod at få varerne før tid.... Hvilket er den dummeste grund jeg har hørt længe, når nu vi aftalte noget andet!! Nåeh, men vi får aftalt at det altså skal være d.13/2, som vi også havde aftalt inden de begyndte at ændre i det!

10 dage inden leveringeren ringer Elgiganten så for at sige at mit køkken altså først kan komme d.20/2 (og nu er jeg ved at være træt af at det kan være så svært at fatte en aftale man har lavet 2 gange), men det kan der ikke være tale om, og sælgeren ringer igen senere for at fortælle mig at jeg så kan få det leveret d.12/2 istedet for, hvilket jeg godtager, selvom det ikke var aftalen!

Køkkenet ankommer d. 12/2 og det ser jo fint ud, så jeg går igang med at få sat det op. Jeg får sat underskabene op og vil jo gerne have lagt bordpladen på, men så har det kæmpe fjols af en sælger regnet forkert, således at vasken er placeret 10 centimeret forkert, hvilket betyder at jeg mangler 10 cm. bordplade i den ene ende(han skulle lægge 90 + 60+ 30 sammen, men dette var åbenbart for stor en opgave for ham, da han får dette til at give 190). Jeg tager straks op til Elgiganten for at få bestilt en ny med det samme, og han siger at jeg "bare" kan save 10 cm af der hvor den stikker for langt ud, så den passer. Fint nok, jeg tager hjem og får det ordnet, så vil jeg ligge den anden bordplade på, den passer fint nok, lige indtil jeg skal sætte induktionen i, her har fjolset igen skrevet forkerte mål, og hullet passer ikke!! Så op i elgiganten en gang til og få bestilt noget nyt.... 

Skal så igang med overskabene, her har sælger valgt at sælge mig et 181cm højt køleskab, hvilket jeg også gerne ville have, men har så valgt at placere et 51cm højt overskab oven på køleskabet, hvilket ikke kan lade sig gøre da der skal være 5 cm. mellem overskab og køleskab, og der kun er 2.35 m til loftet, hvilket også er oplyst til sælger inden vi gik igang med at designe køkkenet! Ud i elgiganten for 3. gang nu!

Hjemme igen for at sætte emhætteoverskabet op, og nu går det da helt galt, for her har sælger valgt at sælge mig et 92 cm højt skab, hvor der skal monteres en emhætte under, og med en bordplade i en højde på 90 cm(hvilket er rimelig standard i nye køkkener), har jeg så omkring 30cm at lave mad på... Ud i elgiganten for 4. gang nu og her mener sælger jo så at "bare" jeg kan sætte en 51 cm høj låge på istedet for, hvilket overhovedet ikke giver mening, for det bliver skabet sgu ikke mindre af?! Han kunne også godt selv se det lød åndssvagt, heldigvis da... 

Nåeh men nu er køkkenet kommet nogenlunde op, minus et par skabe og med en for kort bordplade.. Så skal der sættes håndtag på skabene og skufferne, her har sælger igen lavet en fejl og bestilt for lidt håndtag, og nu er det da snart for meget af det gode. Så vi får bestilt nogle flere, men ingen kompensation eller noget.

Og det værste af det hele er kraftedme at sælger mener JEG skal betale for hans fejl når jeg skal bestille nye skabe, og dette kan han først give mig svar på om en uge! Fandme utroligt at ingen kan finde ud af at tage ansvar for deres fejl og så få det ordnet ordentligt, istedet for bare at presse så mange penge ud af kunden som muligt! Aldrig mere om jeg vil købe køkken hos så elendige og uduelige amatører som Elgiganten Hjørring! Og vil fraråde alle der overvejer en "billig" løsning!